Document ID: 32005R2170

KOMISIJAS REGULA (EK) Nr. 2170/2005
(2005. gada 28. decembris),
ar ko nosaka ievedmuitas nodokli, kuru no 2005. gada 1. septembra piemēro daļēji slīpētiem vai slīpētiem rīsiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 30. augusta Regulu (EK) Nr. 1549/2004, ar ko paredz atkāpes no Padomes Regulas (EK) Nr. 1785/2003 attiecībā uz rīsu importēšanas režīmu un nosaka īpašus pagaidu noteikumus basmati rīsu importēšanai (1), un jo īpaši tās 1.b pantu,
tā kā:
(1)
Pamatojoties uz kompetento iestāžu sniegto informāciju, Komisija secinājusi, ka atļaujas daļēji slīpēto vai slīpēto rīsu ar KN kodu 1006 30 ievešanai laika posmam no 2004. gada 1. septembra līdz 2005. gada 31. augustam ir izsniegtas par 193 841 tonnu. Tādēļ ir jāgroza ievedmuitas nodoklis daļēji slīpētiem vai slīpētiem rīsiem ar KN kodu 1006 30.
(2)
Ņemot vērā, ka piemērojamais ievedmuitas nodoklis jāievieš trīs dienu laikā pēc iepriekš minētā laika posma beigām, šai regulai jāstājas spēkā nekavējoties.
(3)
Šiem grozījumiem jāstājas spēkā 2005. gada 1. septembrī, lai nodrošinātu, ka minētajā dienā sāk piemērot Regulu (EK) Nr. 2152/2005. Tā kā šo ievedmuitas nodokli nosaka ar atpakaļejošu spēku, ir jāparedz pārmaksātā nodokļa atmaksa pēc attiecīgo uzņēmēju vienkārša pieprasījuma,
IR PIEŅĒMUSI ŠO REGULU.
1. pants
Ievedmuitas nodoklis, ko piemēro daļēji slīpētiem vai slīpētiem rīsiem ar KN kodu 1006 30, ir EUR 145 par tonnu.
2. pants
Nodokļu summa, kas pārsniedz likumiski noteikto summu no 2005. gada 1. septembra, ir jāatmaksā vai jāatlaiž.
Šādā nolūkā ieinteresētie uzņēmēji tiek aicināti iesniegt pieteikumus saskaņā ar Padomes Regulas (EEK) Nr. 2913/92 (2) 236. panta noteikumiem un ar tiem saistītajiem piemērošanas noteikumiem, kas iekļauti Komisijas Regulā (EEK) Nr. 2454/93 (3).
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 28. decembrī

Labels: 3
17
15